去到尖沙咀，朋友話帶我去食蕃茄麵，去尖沙咀咁耐都唔知道有間蕃茄麵出名，就跟佢去試下。間蕃茄麵其實係一間冰室，喺幾入唔當眼位置，比較難搵。入到去有種懷舊既感覺，位置唔多。我叫左碗蕃茄豬扒麵同埋蚝油雞翼。落單之後都幾快上到菜！讚！蕃茄湯完全係好新鮮既蕃茄煮成！唔似出面食過會口渴果種。朋友叫左碗有芝士既蕃茄湯，香！但係個賣相就.......一般..蕃茄湯味道好鮮，豬扒好軟身，味道唔會嗆左湯既味道，幾平衡。蚝油雞翼我就覺得有少少咸，雞肉唔太入味，但係肉質幾嫩滑。總括黎講，呢間趕時間快食冇問題，冇伏！